open-index/open-wikipedia-markdown huggingface dataset:
Арс Ламина - публикации

**Арс Ламина - публикации** - македонска издавачка куќа, со седиште во Скопје.

## Организација и менаџмент
Издавачката куќа Арс Ламина - публикации е дел од друштвото со ограничена одговорност Арс Ламина, со седиште во Скопје, на бул. „Св. Кирил и Методиј“ бр. 50, VI кат. Во рамките на издавачката куќа работи редакцијата „Либи“.

Компанијата „Арс Ламина“ е основана во 2005 година како репро-студио, а од 2009 година со издавањето на првата книга, приказната ја продолжиле и како издавачка куќа, со мисија да ги подигне стандардите во издаваштвото на повисоко ниво.

Денес, „Арс Ламина“ е најголемиот и најважниот издавач на образовна литература: учебници, збирки и други дидактички и едукативни изданија за основните и средните училишта, како и на стручна и академска литература.

Лидери во објавувањето на современа белетристика, светски и домашни класици од најзначајните писатели и литературата за деца и млади, со најбараните сликовници и книги од најпознатите и најнаградувани светски автори. Бележиме континуиран подем и развој, со објавени повеќе од 200 книги годишно од сите области. 

Семејството на „Арс Ламина – публикации“ се состои од неколку импринти (издавачки оддели): „Арс Ламина“ (образовни и стручни изданија), „Арс Либрис“ (белетристика), „Либи“ (детска книжевност), „Попули“ (популарна литература) и „Скрипти“ (дизајнирани нотеси и гифт-програма).

Главни уредници во Арс Ламина биле:
* Бранка Бугариска 

Како уредници во Арс ламина - публикации работеле:
* Билјана С. Црвеновска
* Надица Фирфова
* Татјана Димовска-Атанасова

## Издавачка дејност
* Каролина Каприја, *[[Четири пријатели онлајн!]]* (2015)
* А. Гати - Д. Моросиното, *[[Кој го грабна кралот на шпоретите|Мачки детективи: Кој го грабна кралот на шпоретите]]?* (2015)
* А. Гати - Д. Моросиното, *[[Крадец... Отмен мачор|Мачки детективи: Крадец... отмен мачор]]* (2015)
* А. Гати - Д. Моросиното, *[[Чудниот случај на исчезнатите колбаси|Мачки детективи: Чудниот случај на исчезнатите колбаси]]* (2015)
* А. Гати - Д. Моросиното, *[[Кој го наместо Жан Мусташ?|Мачки детективи: Кој го наместо Жан Мусташ?]]* (2015)
* А. Гати - Д. Моросиното, *[[Кој го украде златниот мачор?|Мачки детективи: Кој го украде златниот мачор?]]* (2015)
* А. Гати - Д. Моросиното, *[[Голем напад на париската банка|Мачки детективи: Голем напад на париската банка]]* (2015)
* Кочо Рацин, *[[Бели мугри]]* (2018)
* Велко Неделковски, *[[Збунети години]]* (2019)

## Надворешни врски
Официјално мрежно место на Арс Ламина

## Наводи

Категорија:Македонски издавачки куќи
Сон на тркала

**„Сон на тркала“** — збирка со песни за деца на македонскиот писател Стојан Тарапуза.

## Издание на „Детска радост“ од 2015 година
Книгата е објавена од Редакцијата „Детска радост“ на издавачката куќа Просветно дело АД Скопје, како дел од библиотеката „Лектирни изданија“. Таа има 112 страници, а испечатена е во печатницата Напредок од Тетово, во формат од 20 сантиметри, со мек повез. Книгата е каталогизирана во Народната и универзитетска библиотека „Св. Климент Охридски“ од Скопје и ја носи меѓународната ознака ISBN 978-608-228-201-5. Илустрациите во книгата се дело на Натали Николовска, а лектурата и коректурата ги извршил Дениз Тесторидес.

## Содржина
Книгата содржи 73 песни: „Разденување“, „Око“, „Сончева песна“, „Зрак и јога“, „Игра“, „Со оваа песна“, „Кога човек ќе се роди“, „Здравица“, „Детето е жива слика“, „Дете и кловн“, „Ние сме деца“, „Тоа место“, „Наутро во часот ран“, „Песна“, „Шетај низ полето“, „Со два ата по два пата“, „Кога нешто убаво ми се случува“, „Денеска нешто во мене расте“, „Синолички“, „Принцезата капка“, „Дрво“, „Борови“, „Една птица златара“, „Дожд“, „Реките се станови“, „На облак скитник, „Желба“, „Зошто да кријам“, „Книгата е живот“, „Јас знам што е поток“, „Ах, ова лето“, „Облак се поти“, „Во полето овој час“, „Што им стори, бре, Илија“, „Огинот со огин се разгорува“, „Ветер капки шутирал“, „Ветерот еднаш направил грешка“, „Дибек глава“, Погледот на зимата“, „Зимата на децата им пее“, „Седум брода“, „Лебец јадам, слатко лижам“, „Кажи ми, мамо“, „Те молам, тато, води ме“, „Чевлите на дедо ми“, „Има едни очи“, „Два погледа“, „Љубовна песна“, „Бреза и јавор“, „Одам шарам нешто барам“, „Има нешто што ме вика“, „Често се прашувам“, „Умна глава“, „Каша не закашувам“, „Мора еднаш да се знае“, „Шајка ајка“, „Што видов, „Што купив на сон за мојот роденден“, „Какви топки има“, „Циркус“, „Покана за циркус“, „Кога настапува мрак“, „Сонцето се скрило, „Испади го мракот“, „Сè си мислам“, „Ѕвездичка“, „Ѕвезда“, „Како се повикува ѕвезда“, „Месечинке“, „Детскиот сон“, „Сношти на сон зборев“, „Каде одат соништата“, и „Добра ноќ, дете“.
Покрај песните, на крајот од книгата е поместена белешка за авторот.
## Наводи

Категорија:Дела на Стојан Тарапуза
Категорија:Изданија на Детска радост
Категорија:Стихозбирки за деца
Категорија:Македонски стихозбирки
Категорија:Книги од 2015 година
Категорија:Појавено во 2015 година во Македонија
Ладислав Клима

**Ладислав Клима** (чешки: *Ladislav Klíma*) (1878 - 1928) - чешки писател и филозоф.

## Животопис
мини|десно|Ладислав Клима
Клима бил многу оригинален човек, не само во творештвото, туку и во секојдневното однесување, бидејќи со својот животен стил свесно ги кршел границите на прифатените општествени норми. Поради навреда на Хабсбуршката династија бил избркан од гимназијата во родното место, така што школувањето го продолжил во Загреб, но и таму не ја завршил гимназијата.
## Творештво
Клима напишал неколку филозофски книги, а негови највредни дела се гротескниот роман „Страдањата на кнезот Стерњенхох“, новелата „Славната Немезис“ и збирката кратки раскази „Како ќе биде по смртта“.
мини|десно|Скулптура на улицата „Соколовска“ во Височани, во спомен на В. Клима, кој живеел тука од 1915 до 1927&nbsp;г.
## Наводи

Категорија:Чешки писатели
Категорија:Чешки филозофи
Категорија:Починати од туберкулоза
Категорија:Егзистенцијалисти
Категорија:Родени во 1878 година
Категорија:Починати во 1928 година
Сребрените снегови (роман)

**„Сребрените снегови“** — роман за деца и младинци од македонскиот писател Живко Чинго од 1966 година.

## Издание на „Детска радост“ од 2004 година
Книгата, објавена од Редакцијата „Детска радост“ при издавачката куќа „Просветно дело“ АД Скопје, како дел од библиотеката „Лектирни изданија“, има обем од 180 страници. Таа е испечатена во печатницата „Коста Абраш“ од Охрид, во формат од 20 сантиметри, со мек повез. Книгата е каталогизирана во Народната и универзитетска библиотека „Св. Климент Охридски“ од Скопје и ја носи меѓународната ознака ISBN 9989-30-456-6. Дизајнот и графичкото уредување се дело на Жарко Туниќ, а лектурата и коректурата ги извршила Оливера Ќорвезироска.

## Содржина
Книгата содржи 26 глави:
* Нешто околу тоа чудо черешновиот лист, доаѓањето на Ген
* Не суди веднаш и брзо за сè; барем малку стрпи се, таков е овој свет!
* Вообразба или вистина, сеедно, тоа светло го видов! Затвори ги очите и ќе видиш сè
* Сеќавањата се болна работа но најважно било да останеш здрав и жив
* Средба со Август Сон
* Чудните сонца на Ген, да пукнеш од смеа
* Прва задача - како да се разбуди училишниот прислужник стрико Мартин од длабокиот сон, а снег сè уште немаше паднато
* Назад со празни кофи
* Сите стојат на глава
* Не како што е во соништата, туку како што беше во животот, пријателе
* По куќите
* „Молам, да те заколам!“
* Училиштето на стрико Јаким Перески
* Не сум писмен, олку сум писмен, училиштето на стрико Богдан Кузески
* Конзулското училиште на стрико Брак
* Пчеларникот на стрико Лефтер
* Во Етриевата куќа
* Сребрените снегови
* Сребрените снегови (продолжение)
* Несреќа
* Чудниот господин Лопушин, песната за птицата
* Смртта на Етриевата мајка
* Разказ за девојчето од ридот
* Љубов наградена со љубов, такви се децата
* Сонцето се раѓа, доаѓањето на пролетта во долината
* Последното утро

На крајот од книгата е поместена белешка за делото и за авторот, со наслов „За ‘Сребрените снегови’ од Живко Чинго“, од Видое Подгорец.

Во романот се опишува доаѓањето на младата учителка Генка Илиеска во едно село, во кое одамна владее омраза меѓу жителите од горното и долното маало и каде луѓето со векови си живеат на свој начин, со закоравени верувања и убедувања. Поради тоа, селаните со недоверба ја дочекуваат Генка и пред неа поставуваат најразлични пречки, но таа не знае за страв и колебање. Постепено, со својата посветеност и топлина во срцето, таа почнува да ги менува селаните и ја здобива довербата на двете маала, помагајќи им на сиромашните, болните и немоќните.

## Наводи

Категорија:Дела на Живко Чинго
Категорија:Изданија на Детска радост
Категорија:Романи за деца
Категорија:Македонски романи
Категорија:Книги од 1966 година
Категорија:Појавено во 1966 година во Македонија
Категорија:Македонски дела од 1966 година
Жарулка

мини|десно|120п|Жарулка
[мини|120п|[Халогена светилка Halogen Xenon 70&nbsp;W (EU oК, доста пониска од точката на топење на волфрамот (3.695оК). Температурата на влакното зависи од обликот и големината на влакното, како и од јачината на струјата која поминува низ влакното. Вжареното влакно зрачи светло со приближно постојан спектар. Најчестите моќности на жарулките кои се на пазарот се: 25, 40, 60, 75 и 100 вати (W). Производството на жарулки е во доста поширок опсег, од 0,1 до 10.000 W.

Металното капче на потесниот дел на стаклениот балон се појавува во облик на навој или т.н. бајонет основа. Малите цевчести светилки може да имаат контакт на двата краја. Контактите во грлото на светилката овозможуваат електричната струја да дојде преку металната основа на светилката преку двата жични контакти до спиралното влакно. За да се постигне поголем степен на искористување, споменатото влакно се изработува во облик на тенка спирала. Развлечената спирала на жарулка од 60 W за 110 V, долга е 58 см. Со ваков дизајн смалено е испарувањето на волфрамот.

## Поврзано
* Електрична светилка
* Халогена светилка

## Наводи

## Литература
* 
* A. Zukauskas, M.S. Shur and R. Caska, Introduction to solid-state ligthing, John Willey & Sons, 2002.

## Надворешни врски

* Story-of-The-Lamp  

Категорија:Осветлување
Категорија:Електротехника
Категорија:Зборови што ги нема во ТРМЈ
Категорија:Англиски пронајдоци
Мрачна недела

**Мрачна недела**, е песна позната и како „**Унгарска песна на самоубиства**“, компонирана од унгарскиот пијанист и композитор Режо Шереш, објавена во 1933 година. 

Оригиналните стихови носеле наслов *Светот завршува* (*Vége a világnak*), се однесувале на очајот предизвикан од војна, и завршувале со молитва за човечките гревови. Поетот Ласло Јавор напишал свои стихови за песната и ги нарекол *Тажна недела* (*Szomorú vasárnap*). Во овие стихови протагонистот сака да изврши самоубиство, и со тоа да ја следи својата сакана во смртта. Овие стихови станале попопуларни, а првата верзија била заборавена. Песната првпат е снимена во Унгарија од Пал Калмар, во 1935 година.

„Мрачна недела“ на англиски јазик е снимена за првпат од Хал Кемп во 1936 година, со стихови препеани од Сем М. Луис, и истата година повторно е снимена од Пол Робесон со стихови на Дезмонд Картер. Станала добро позната во земјите од англиско говорно подрачје после верзијата на Били Холидеј во 1941 година. Стиховите на Луис наведувале на самоубиство, а налепницата на плочата ја опишувала песната како „Унгарска песна на самоубиства“. Постои легенда која тврди дека многумина извршиле самоубиство додека ја слушале оваа песна.

## Историјат на песната
Песната е компонирана од Режо Шереш додека живеел во Париз, во обид да стане признат композитор, кон крајот на 1932 година. Оригиналната композиција била мелодија за пијано во Це минор, со стихови кои се пееле. Шереш ја напишал песната во време на Големата депресија и појавата на фашизмот. Постојат различни мислења околу тоа дали тој ја напишал оваа песна поради личната меланхолија или поради загриженост за светот. Основата на стиховите на Шереш е неправдата на луѓето и молитва до Бога да има милост кон современиот свет и кон луѓето кои прават зла. Постојат извори кои велат дека стиховите од првата верзија *Светот завршува* (*Vége a világnak*) не биле напишани пред Втората светска војна, и немале авторско право до 1946 година.

На почеток, Шереш имал проблем да си најде издавач, главно поради невообичаеното ниво на меланхолија во песната. Еден од потенцијалните издавачи, изјавил:   

## Наводи

## Надворешни врски
*Снимена од Пол Вајтмен со вокали на Џони Хаузер
*Список на снимени препеви на песната 

Категорија:Песни од 1933
Категорија:Унгарски песни
Нилуфер Демир

**Нилуфер Демир** (родена 1986) — турска новинарка-фотограф која живее и работи во Бодрум, Турција. Таа ги покрива настаните поврзани со европската емигрантска криза во текот на летото 2015 година за агенцијата Dogan News Agency. Нејзината фотографија на Алан Курди стана светски позната на 2 септември 2015 година.

## Наводи

*Превод на англиски на интервју со Нилуфер во Вашингтон пост

Категорија:Родени во 1986 година
Категорија:Живи луѓе
Категорија:Турски фотографи
Категорија:Жени фотографи
Рожае

**Рожае** (босански и црногорски): *Rožaje*, Рожаје,  е град и општина во североисточна Црна Гора. Населението брои 9,567 (Попис 2011). Рожае е седиште на Општина Рожае.

## Демографија

Рожае е административен центар на *Општина Рожае*, која има 23,312 жители. Само градот Рожае брои население од 9,567. Се смета за седиште на Бошњачката заедница во Црна Гора. Бошњаците формираат мнозинство и во градот и во општината.

Населението на Рожае:

*3 март 1981 - 7,336
*3 март 1991 - 8,828
*1 ноември 2003 - 9,121
*1 јули 2011 - 9,567

## Галерија

File:Rozaje Hotel.JPG
File:GANICA KULA.jpg
File:Kucanska dzamija.jpg
File:Rijeka Ibar vrelo.jpg
File:Rozaje mosque Sultan Murat II.JPG
File:Rozaje Ganica Kula.JPG
File:Rožaje,_Montenegro.jpg
File:Ibar_Canyon_Montenegro.JPG
File:Rozaje_City_hall.JPG
File:ZLATNA PAHULJA.JPG
File:ZLATNA_PAHULJA-_Rozaje.JPG
File:Ro_panorama.jpg
File:GANICA_KULA.jpg
File:KUD_VRELO_IBRA..DYK_Square.jpg


## Наводи

## Надворешни врски
* Rožaje official web site
* Rožaje main web portal
* Rožaje on montenegro.travel 
* Visit-Montenegro.com 

Категорија:Градови во Црна Гора
Категорија:Бошњачки населби во Црна Гора
Берберско макаки

**Берберско макаки** () — вид на макаки единствено кое се наоѓа на територија надвор од Азија и има закржлавена опашка. Може да се сретна на падините на планината Атлас во Алжир и Мароко и малубројна популација која била пренесена од Мароко до Гибралтар, берберското макаки е најдобро познат мајмун од Европа species.

Берберското макаки е од интерес бидејќи мажјаците имаат нетипична улога да се грижат за младите. Поради несигурноста наза татковството, мажјаците подеднакво се грижат за сите младенчиња. Општо, Берберските макаки од сите возрасти и пол придонесуваат за грижата на младите.

Исхраната на макикито се содржи претежно од растенија и инсекти во зависност од животната средина. Мажјаците живеат и до 25 години додека пак женките можат да живеат и 30 години. Покрај луѓето, тие се единствените слободни примати во Европа. Иако видот вообичаено се нарекува „Берберски примат“, берберското макаки е всушност вистински мајмун. Неговото име потекнува од Берберското крајбрежје во северозападна Африка.

Берберските макаки кои живеат во Гибралтар се единствената група која живее надвор од Северна Африка и единствените диви мајмуни на тлото на Европа. Во Гибралтар живеат отприлика 230 макаки.

## Физички опис

Овој мајмун има жолто-кафена боја па сè до сива со посветло обоен стомачен дел. Берберското макаки има должина на телото од 556,8 мм кај женките и 634,3 мм кај мажјаците со измерени тежини од 9,9±1.03&nbsp;кг кај женките и околу 14,5&nbsp;кг кај мажјаците. Лицето е темно розово и има закржлавена опашка, со должина од 4 до 22 мм. Мажјаците почесто имаат подолги опашки. Предните екстремитети на овој мајмун се подолги од задните екстремитети. Женките се помали од мажјаците.

## Живеалиште

Берберското макаки главно е распострането на падините на венецот Атлас и планината Риф кои се протегаат на териториите на Мароко и Алжир. Станува збор за единствениот вид на макаки кој живее надвор од Азија. Овие животни можат да живеат во различни жиотни средини, како што се кедрови, елови и дабови шуми, како и пасишта, грмушки, каменести предели со растителна вегетација. Повеќето берберски макаки живеат во кедрови шуми во пределот на планината Атлас, сепак, ова само го прикажува моменталното живеалиште, наместо живеалиштето во кое тие го одбрале да живеат.

Исхраната на берберското макаки се состои од мешавина на билки и инсекти. Тие се хранат со бројни голосеменици и скриеносеменици. Се хранат со целото растение, цветови, плод, семиња, никулци, лисје, стебленца, кора, смола, гранки, корења, пупки, и желади. Чест животински плен на берберското макаки се полжавите, црвите, скорпиите, пајаците, стоногалките, многуножци, скакулци, термити, водени дрвеници, тврдокрилци, бумбари, пеперутки, молци, мравки, па дури и со полноглавци.

Нивни грабливци се леопардите, орлите, и домашните кучиња. Приближувањето на орлите или пак домашните кучиња доведува до тоа мајмуните да сигнализираат еден вид на аларм за приближувањето на овие грабливци.

## Наводи

## Надворешни врски

* 

Категорија:Старосветски мајмуни
Категорија:Цицачи на Европа
Категорија:Цицачи на Африка
Категорија:Магреб
Категорија:Животински таксони опишани од Карл Линеј
Музеј на град Кратово

**Музеј на град Кратово** — музеј во градот Кратово. Музејот е основан во 1993 година и денес претставува локална установа чијашто надлежност е да овозможи заштита, чување и промоција на културно-историското наследство на подрачјето на градот Кратово и неговата поширока околина.

Од 2008 година на музејот му е доделена Саат-кулата, како простор со кој треба да управува и да се грижи за него. Саат-кулата е една од шесте кули кои опстанале од средновековниот и турскиот период на градот. 

## Градба

Музејот на град Кратово е сместен во стара турска куќа, која е заштитена со закон, под која се наоѓа стариот турски затвор. 

## Поставки

Во музејот постојат три мали поставки, каде се изложени соодветните збирки на наоди, како што се: археолошката, историската и етнолошката поставка, како и одделението за конзервација на наодите.

## Галерија

:;Зградата на музејот

Податотека:Поглед на Музејот на градот Кратово преку најдолгиот мост 1.JPG|Поглед на музејот преку најдолгиот мост во Кратово
Податотека:Музејот на град Кратово 2.JPG|Детали од музејот
Податотека:Музејот на градот Кратово.JPG|Страничен поглед на музејот
Податотека:Поглед кон музејот на градот Кратово преку најдолгиот мост и единствен со два лака во Кратово.JPG|Поглед на музејот преку најдолгиот мост во Кратово


## Поврзано
* Список на музеи во Македонија

## Надворешни врски

Категорија:Згради и градби во Кратово
Категорија:Музеи во Македонија
Категорија:Култура на Кратово
Категорија:Појавено во 1993 година во Македонија
Црква „Св. Димитриј“ - Кавадарци

**Свети великомаченик Димитриј** — македонски православен храм, кој се наоѓа во Кавадарци.

Централна парохиска црква  била возобновена во 1834 година. Според народните преданија била делумно фрескоживописана во 1843 година од тогашни зографи за кои не постои никаков поточен запис. Олтарскиот простор повторно бил живописан од страна на зографската тајфа на Светозар Богдановски од Велес во 1995 година.

Според својата архитектурна форма таа е трикорабна базилика. Во црквата има два помошни олтари со иконостаси од јужната и северната страна. Едниот олтар е посветен на св. вмч Димитрија, а другиот на Преподобна Параскева (Св. Петка). Иконите датираат од времето кога е возобновена црквата 1843 година, но зографите кои ги изработиле се непознати.

## Наводи

## Надворешни врски
* http://www.cdnh.edu.mk/multimedija2006/Kavadarci_1/Kavadarci/crkvi/dimitrija_kavadarci.htm 

Кавадарци
Категорија:Цркви во Кавадарци
Џамија Сејид Нур Ел Араби - Струмица

**Џамијата Сејид Нур Ел Араби** е муслимански храм кој се наоѓа во Струмица, Македонија, во т.н. Циганско маало во непосредна близина на Црквата Св. Петнаесет тивериополски маченици. Џамијата се наоѓа во составот на Штипското муфтиство, и истата го носи името на суфискиот мистик Мухамед Нур ел-Араби од XIX век.

Џамијата била изградена во 1985 година, додека во текот на 2013 година била реновирена и официјално пуштена на 1 ноември 2013 година во употреба. На отворањето на реконструираната џамија присуствувал Генералниот Секретар на ИВЗ Африм Тахири и и претставници од Општина Струмица.

## Наводи

Категорија:Џамии во Струмица
Категорија:Македонската архитектура во 2013 година
Сејид Нур Ел Араби
Џамија Хусамедин Паша - Штип

**Џамијата Хусамедин Паша** е муслимански храм кој се наоѓа во Штип, Македонија. Џамијата се наоѓа во составот на Штипското муфтиство.

Џамијата била изградена во втората половина на 16 век. Христијаните во Штип сметаат дека џамијата била изградена врз темели на црква посветена на Свети Илија.

Според познатиот турски патописец Евлија Челебија, кој во 1662 година, престојувал во градот Штип, џамијата била изградена со камено минаре и оловен покрив. Џамијата според традицијата била изградена со донација на пари од самиот Хуса Медин Паша. Веднаш до џамијата се наоѓа гробот на Хуса Медин Паша.

Џамијата има квадратен облик во основата, со шестостран тамбур што лежи директно врз четирите странични ѕидови и полуобличеста купола.

## Наводи

Категорија:Џамии во Штип
Категорија:Џамии во Штипското муфтиство
Михраб

мини|десно|Михраб во џамија во Каиро

**Михраб** (арапски: محراب) — ниша во ѕидот во џамија што е насочена во правец на киблата (Ќабата во Мека) кон која се свртени муслиманите за време на молитвите.

За време на заедничките молитви во џамијата, имамот стои во михработ, а останатите клањачи се наоѓаат зад него.

Зборот „михраб“ изворно нема верско значење и во арапскиот јазик означува посебна просторија во куќата, на пример во средновековните замоци, собата каде се наоѓа престолот. Кај првите генерации муслимани и кај претходните верски заедници кои постоеле во арапското говорно подрачје, под терминот михраб се подразбирало и посебно место во куќата во кое се извршувала молитвата. Калифот Осман Ибн Афан (644 — 656) наредил да се означи ѕид во џамијата на Пророкот во Медина во правец на Мека, така што верниците знаат во кој правец се наоѓа киблата.

До владеењето на Велид I (705 — 715), тоа било само место означено на ѕидот. Намесникот на Медина Омер Ибн Абдул-Азиз таа ознака ја проширил и заменил со ниша во ѕидот.

## Галерија

Податотека:Mihrab2GrandeMosqueKairouan.jpg|Големата џамија во Керуан; овој михраб во денешната состојба датира од IX век, Керуан, Тунис  
Податотека:Mihrab, Umayyad Mosque.jpg|Михраб во Големата џамија во Дамаск, Сирија
Податотека:Haga Sofia RB5.jpg|Михраб во Аја Софија, Истанбул, Турција
Податотека:Bou Inania Madrasa.jpg|alt=|Михраб во медреса во Фес, Мароко
Податотека:Yazd-Amir Chakhmaq Mosque.jpg|Михраб во Амир Чакмак џамијата во Јазд, Иран
Податотека:Palestine-2013(2)-Jerusalem-Temple Mount-Dome of the Chain-Mihrab.jpg|Михраб во една од џамиите на Храмовата Гора, Ерусалим
Податотека:Mezquita de Cordoba Mihrab.jpg |Михраб во Големата џамија во Кордоба, Шпанија
Податотека:Qila-i-Kuhna mosque.jpg|Михраб во џамијата Кила и Куна, Делхи


## Надворешни врски

Категорија:Ислам
Категорија:Исламски поими
Категорија:Арапски зборови
Категорија:Турцизми
Категорија:Зборови што ги нема во ТРМЈ
Категорија:Насоченост
Мухамед Нур ел-Араби

**Сејид Мухамед Нур ел-Араби**(турски: *Muhammed Nur'ül Arabi*, (1813-1877)) суфиски мистик кој живеел во текот на 19 век.

Кога имал седум години заминал во Каиро, каде станал талебе на шејх Хасан ел-Кувејсни (1839). Образувањето во Џамил Езхер траело девет години (1819-1828) , неговиот хоџа шејх Хасан ел-Кувејсни одблиску се грижел за него. По наредба на шејхот заминал во Јанја. Сејид Мухамед Нур по наредба на шејх Хасан ел-Кувејсни, заминал за Румелија во 1829 година. Од Александрија најпрвин заминал во Солун, Сер, Демир Хисар, Дојран, Струмица и Кочани. За тој период негови познати ученици се биле: Ибрахим ефенди, Али ефенди, Хасан ефенди и Ахмед ефенди.

На повик од скопскиот валија Хифзи Паша, тој заминал во Скопје каде самиот валија му предложил да остане таму да живее. Така половина од годината тој живеел во Кочани, додека останатиот дел во Скопје. Во 1852 година три месеци престојувал во Битола. Починал во 1877 година во Струмица, каде се наоѓа неговиот гроб во џамијата „Сејид Нур ел-Араби“.

## Надворешни врски
* Hakikat Bilgisi 
* Davud Yılmaz, Muhammed Nur'ül Arabi (pdf) 

Категорија:Суфии
Категорија:Отоманци од 19 век
Јигева (округ)

мини|десно|300п|Општини во округот Јигева
**Јигева** ( или **') — [[окрузи во Естонија|округ]] во источниот дел на [[Естонија]]. Се граничи со округот [[Ида-Виру]] на североисток, езерото [[Чудско Езеро|Чудското Езеро]] (Пејпус) на исток, окрузите [[Тарту (округ)|Тарту]] на југ, [[Вилјанди (округ)|Вилјанди]] на југозапад, [[Јерва (округ)|Јерва]] на северозапад и [[Лене-Виру]] на север. Според пописот од јануари 2009 г. округот брои 36.780 жители, или 2,7% од населението во земјата.

== Историја ==
Округот е создаден на 1 јануари 1990 г. од делови на окрузите Вилјанди и Тарту 

== Управа ==
На чело на окружната управа (''Maavalitsus'') стои управник (Estonian: ''maavanem''), кого го назначува владата на петгодишен мандат.

== Општини ==
Округот Јигева е составен од 13 [[општини во Естонија|општини]], од кои три града (''linnad'') и 10 селски околии (''vallad'').

**Градови:**
*[[Јигева]]
*[[Мустве]]
*[[Пилтсама]]

**Селски околии:'''
*Јигева
*Касепе
*Пајуси
*Пала
*Паламусе
*Пилтсама
*Пурмани
*Саре
*Табивере
*Торма

## Поврзано
* Јигева

## Галерија

Kuremaa mõisa peahoone.jpg|Достоинственичкиот дом во Курема
Kuremaa mõisa tuuleveski.jpg|Ветерницата во Курема
Torma kirik3.jpg|Црквата во ТОрма
Kaiu järv 26-05-2012.JPG|Езерото во Кају
Laiuse linnuse varemed1.jpg|Рушевини од замокот во Лајусе
Palamuse kihelkonnakooli hoone.jpg|Училиштето во Паламусе
Jõgeva bussijaam.JPG|Автобуската станица во Јигева
Mustvee kirik.JPG|Црквата во Мустве


## Наводи

## Надворешни врски

* Јигева  — службен портал  


Категорија:Окрузи во Естонија
Минбер

200px|мини|Минбар од отоманскиот период на џамијата Мола Челеби во Истанбул.
**Минбер** — простор во џамијата каде имамот (водачот на молитвата) стои за време на хутбата.

## Функција на минберот
[мини|лево|200п|Минбер во [Ортаќој-џамијата во Истанбул]]

По својата функционалност, минберот во целост е говорница. Како што е пракса и кај класичните говорници, минберот е издигнато место за да обезбеди говорникот јасно да се слуша во целиот простор на џамијата. Исто така, неговата висина придонесува на видливоста на предавачот од страна на слушачот.

## Изглед на минберот
Минберот обично е во облик на мала кула со скали кои водат до неа. Често е преполн со орнаменти и богато украсен. Првобитните минбери биле обични дрвени подножја со 3 скалила, но со време станал составен знак на исламската архитектонска препознатливост. Денешните минбери во Босна и Херцеговина имаат 12 скалила, што одговара на турската традиција.

## Позиција на минберот
Минберот е позиционира десно од михработ, место кое го означува правецот на молитвата, т.е. правецот на Ќабата кон која се вртат муслиманите при молитва. Исто така, обичај е и минберот да биде свртен во правец на Ќабата.

## Поврзано
* Џамија

## Надворешни врски

Категорија:Џамии
Категорија:Арапски зборови
Категорија:Турцизми
Категорија:Зборови што ги нема во ТРМЈ
Црква „Св. Недела“ - Туралево

**Света Недела** — селска црква во селото Туралево, во Општина Кратово.

## Местоположба

Се наоѓа веднаш до регионалниот пат 2247, на врв на рид при излезот на селото.

## Галерија


Податотека:Плоча во црквата „Св. Недела“ - Туларево.jpg|Плоча на камбанаријата на црквата
Податотека:Црква „Св. Недела“ - Туларево (1).jpg|При влезот на црквата
Податотека:Црква „Св. Недела“ - Туларево (2).jpg|При влезот на црквата


## Поврзано
* Кумановско-кратовско архијерејско намесништво
* Кратовска парохија
* Туралево

## Наводи

## Надворешни врски

Туралево
Категорија:Туралево
Саат-кула (Кратово)

[мини|десно|300п|Поглед на Саат-кулата во [Кратово]]

**Саат-кула во Кратово** — саат-кула во градот Кратово, една од шесте кули кои останале од средновековниот и турскиот период на градот. Се претпоставува дека е изградена во доцниот среден век (веројатно во 1372 г.), а во текот на османлискиот период живееле богати турски бегови.

## Градба

Кулата е ѕидана од клесан камен, којшто се вадел од околината на градот, а покривот е од камени плочи. Внатрешноста на кулите е поделена на 3 ката, од кои горните се со по еден балкон и одделенија за живеење. Прозорците се заштитени со железни решеткии и се со различни димензии, во долниот дел тие се потесни и издолжени, додека на погорните катови се пошироки.

## Обнова

Во 2004 година со средства на Министерството за култура, кулата за првпат е делумно санирана, реконструирана и преуредена со мали поставки кои се наоѓаат на првиот и вториот кат, додека на третиот кат посетителите можат да одморат во удобна атмосфера гледајќи низ прозорците или од балконот кон средновековното Кратово.

Од 2008 година, Саат-кулата му припаѓа на градскиот музеј, кој управува со нејзе и се грижи за самата градба.

## Музејска поставка

Во рамките на кулата се наоѓаат мала музејска поставка која го прикажува Кратово низ вековите.

## Часовник

Часовникот на кулата одамна не е во функција и не постои никаков механизам за часовник внатре во кулата. Сепак поради тоа што некогаш постоел механизам со часовник во самата кула, оттаму самата кула го добила и своето име.

## Галерија


Податотека:Тесните улици и дворови во Кратово.JPG|Градбата сликана од улица
Податотека:Тераса на врвот на кулата во Кратово.JPG|Терасата на врвот на кулата
Податотека:Поглед кон една од кулите во Кратово.JPG|Поглед кон самата кула
Податотека:Мост, традиционална градба и една од кулите во градот Кратово 1.JPG|Поглед кон самата кула
Податотека:Една од кулите во Кратово.JPG|Горниот дел на кулата
Податотека:Врвот на Саат кулата во Кратово.JPG|Врвот во внатрешноста на кулата
Податотека:Kratovo vo 2010 (45).JPG|Знак за кулата
Податотека:Kratovo vo 2010 (49).JPG|Поглед на кулата
Податотека:Kratovo X7.JPG|Крајниот врв на кулата
Податотека:Saat-Kula-Kratovo-MK.JPG|Кулата и околината во која се наоѓа
Податотека:„Саат кула“ 08.jpg|Изложбен дел на кулата
Податотека:„Саат кула“ 20.jpg|Изложбен дел на кулата
Податотека:Внатрешноста на кулите во Кратово 1.JPG|Внатрешноста на влезот на тунелот под кулата
Податотека:Внатрешноста на кулите во Кратово 5.JPG|Внатрешноста на влезот на тунелот под кулата


## Наводи

## Надворешни врски

* Саат-кула Кратово

Категорија:Кули во Кратово
Кратово
Категорија:Културно наследство на Македонија во Општина Кратово
Гробот на Никанор

**Пештерата на Никанор** е древна пештерата-гробница сместена на Скопуска Гора во Ерусалим, Израел. Ископувања во пештерата откриле костурницата се однесуваат на "Никанор творецот на вратата. Пештерата се наоѓа во Национална ботаничка градина на Израел врз основа на гората Scopus кампусот на Еврејски универзитет во Ерусалим.

## Националниот пантеон на Израел

Во 1934 година, посмртните останки на Леон Pinsker од Одеса беа повторно закопани во пештерата Никанор, на иницијатива на Менахем Ussishkin, кој предвидуваше националниот пантеон на планината Scopus. Сепак, само друго лице погребан самиот Ussishkin, кој почина во 1941 година А националните водачи парцела е основана на Херцелска Гора по основањето на државата во 1948 година, делумно поради Монт Scopus стана енклава во Јорданскиот окупираната територија.

## Надворешни врски

*  Пештерата на Никанор на мрежното место Еврејски универзитет во Ерусалим

Категорија:Ерусалим
Категорија:Гробници
Категорија:Археолошки наоѓалишта во Израел
Мемфис Депај

**Мемфис Депај** (роден на 13 февруари 1994, во Мордрехт) — холандски фудбалер, играч од средниот ред или крило на Атлетико Мадрид.

## Кариера

### Атлетико Мадрид
На 20 јануари 2023 година, Атлетико Мадрид го објави потпишувањето на двегодишниот договор со Депај. Првичната сума за трансфер била проценета на над 4 милиони евра.

## Титули
### ПСВ Ајндховен
*** [[Ередивиси|Холандско првенство]]** (1) : 2014–2015
*** [[Фудбалски куп на Холандија|КНВБ куп]]** (1) : 2011-2012
*** [[Суперкуп на Холандија]]** (1) : 2012

Категорија:Живи луѓе
Категорија:Холандски фудбалери
Категорија:Фудбалери на ФК ПСВ Ајндховен
Категорија:Фудбалери на ФК Манчестер Јунајтед
Категорија:Фудбалери на ФК Олимпик Лион
Категорија:Фудбалери на ФК Барселона
Категорија:Фудбалери на ФК Атлетико Мадрид
Категорија:Фудбалери од Премиер Лига
Категорија:Родени во 1994 година
Мехмед-агина џамија (Радање)

**Мехмед-агина џамија** — главна и единствена џамија во селото Радање, во Општина Карбинци, Македонија.

## Местоположба

Џамијата се наоѓа во средишниот дел на селото Радање.

## Историја

Единствен извор за историјата на изградбата на објектот се наоѓа на натписот на влезната врата. Според натписот кој е украсен со декоративно писмо, џамијата е изградена во периодот 1668-1669 година од страна на царскиот намесник Мехмед-ага.

Објектот е во фаза на конзервација и реконструкција и наскоро истиот ќе биде спремен за презентација пред пошироката културна јавност, а воедно ќе започнат и религиозните обреди.

## Архитектура

Џамијата со своите стилски особености и архитектонски одлики претставува значаен споменик на османлискиот период. Употребата на добро обработениот камен, употребуван при градбата на некои џамии и цркви во кумановскиот и штипскиот регион, дава информации дека џамијата била градена од домашни мајстори. Прецизната изработка на декоративните боени елементи видливи во внатрешноста на џамијата, зборуваат за значењето на овој верски објект.

## Галерија


Податотека:Мехмед-агина џамија 10.jpg|Поглед на џамијата
Податотека:Мехмед-агина џамија 2.jpg|Шадрванот
Податотека:Мехмед-агина џамија 3.jpg|Главниот влез
Податотека:Мехмед-агина џамија 4.jpg|Натписот над влезот
Податотека:Мехмед-агина џамија 5.jpg|Помошниот објект
Податотека:Мехмед-агина џамија 7.jpg|Гроб во дворот
Податотека:Мехмед-агина џамија 8.jpg|Помошниот објект
Податотека:Мехмед-агина џамија 9.jpg|Страничен поглед
Податотека:Мехмед-агина џамија.jpg|Поглед на џамијата


## Наводи

## Надворешни врски

* КУЛТУРНО НАСЛЕДСТВО НА ОПШТИНА КАРБИНЦИ

Категорија:Радање
Категорија:Џамии во Општина Карбинци
Категорија:Џамии во Штипското муфтиство
Саре (околија)

**Саре** () — селска околија (општина) во округот Јигева, Естонија. Има население од 1.391 жители (2007), а зафаќа површина од .

## Села
Околијата опфаќа 22 села, тука наведени заедни со бројот на жители:

* Ванасаре (46)
* Васевере (45)
* Веја (47)
* Воре (341).
* Јама (70)
* Каливере (27)
* Кепа (206)
* Кисли (33)
* Косевески (46)
* Левала (32)
* Мардла (37)
* Наутраси (20)
* Одивере (82)
* Педасаре (15)
* Пелу (63)
* Путу (52)
* Рускавере (59)
* Сарјерве (33)
* Сиргувере (48)
* Тараквере (15)
* Тулавере (20)
* Халику (54)

## Наводи

## Надворешни врски
*  

Категорија:Општини во Естонија
Категорија:Јигева (округ)
Кадан Ана џамија - Штип

**Џамијата Кадан Ана** — муслимански храм кој се наоѓа во Штип, Македонија. Џамијата се наоѓа во составот на Штипското муфтиство.

Кадин Ана Џамија е главен верски објект на муслиманската популација во Штип. Додека џамијата Хуса Медин Паша има историско значење, Кадин Ана џамија е во употреба и служи како објект во кој припадниците на исламската вероисповед ги извршуваат своите муслимански верски обичаи. Изградена е во 19 век, но прецизни податоци за тоа нема. Првобитната форма и надворешност на џамијата се променети, со оглед на естетските градежни зафати што биле преземени пред неколку години.

## Наводи

Категорија:Џамии во Штип
Категорија:Џамии во Штипското муфтиство
Британски воени гробишта - Ерусалим

**Британски воени гробишта - Ерусалим** е Обединето Кралство воена гробишта во Скопуска Гора во Ерусалим. Им се оддава почит на британските војници од Комонвелтот во Првата светска војна во Британски мандат во Палестина.

## Галерија

Jerusalem war cemetery cross.JPG|
JERUSALEM WAR CEMETERY - D7-08-1449.JPG|
PikiWiki Israel 12196 british war cemetery in jerusalem.jpg|
PikiWiki Israel 12200 british war cemetery in jerusalem.jpg|
British Military Cemetery, Jerusalem (5515956951).jpg|


## Надворешни врски

* Jerusalem British War Cemetery in "Commonwealth War Graves Commission" site

Категорија:Ерусалим
Категорија:Воени гробишта од Првата светска војна
Телегласање

**Телегласање**, **телефонско гласање** или **телевотинг** (англиски: televoting) — начин на гласање при кој гласачот го дава својот глас со телефонски повик или со праќање на кратка порака. Секој кандидат за кој се гласа има свој телефонски број кој гласачот го повикува или испраќа кратка кон него. Гласовите се бројат со помош на сметачка технологија.

Телегласањата скоро исклучиво се одвиваат на телевизија, пред сè во забавни програми. Едно од најдобрите познати телегласања потекнува од изборот на Песна на Евровизија. Европскиот радиодифузен сојуз го вовел телегласањето во средината на деведесеттите години на минатиот век како алтернативно жири. На овој натпревар телегласањето стана одлучувачко при изборот на победник. Оттогаш малку земји користат гласање со помош на стручно жири.

## Слабости на телегласањето
Главна слабост на телегласањето е можноста во определеното време едно лице да даде повеќе гласови. Исто така негова слабост е што постарите генерации не го прифаќаат. И на крајот телегласањето не обезбедува стручно и непристрасно доделување на гласовите.

На Евросонг воведувањето на телегласањето многу го зголеми подарувањето на гласови на соседните држави, кое било присутно и претходно, но во многу помала мера. По предвидливи соседски модели се одвиваат гласањата меѓу балтичките и скандинавските држави, меѓу државите на бившиот Советски Сојуз и меѓу републиките на бивша Југославија. Битно е гласањето на доселениците, турските имигранти во Германија гласаат масовно за Турција, руските имигранти за Русија...

## Надворешни врски
* Definition of televoting from the National Coalition for Dialogue & Deliberation 
* 
* European Broadcasting Union

Категорија:Телекомуникации
Категорија:Телефонија
Категорија:Евровизија
Категорија:Зборови што ги нема во ТРМЈ
Категорија:Неологизми
Јокширски мост

**Јокширски мост** или **Јоркширски мост** — еден од средновековните мостови во градот Кратово. Се вбројува меѓу четирите останати камени мостови во градот, каде денес постојат четири камени, еден дрвен и еден бетонски мост на Табачка Река и нејзините притоки.

Градбата на мостот се одликува со камени сводови и декоративна архитектура и многумина го сметаат за најстар од сите мостови во градот. Мостот може да се набљудува од балконот на прочуената Саат-кула. Самиот мост бил граден со камен од три каменоломи носени со коли-колесници од Горно Кратово, Живалево и Лискавица.

Овој мост понекогаш е нарекуван и „Свински мост“, „Змиски мост“ и „Тртев мост“. Воедно, мостот понекогаш се сретнува и како „Јоркширски мост“.

## Местоположба

Мостот се наоѓа во Кожарското Маало, прочуено по мајсторите кои изработувале мешини, сместено над Табачка Река, која потоа се соединува со другите кратовски реки и ја создава Кратовска Река. Мостот ги поврзувал Кожарското Маало и Султан Мурат Мелеси-маалото.

Мостот имал две стражарници на своите краеви, а на едниот агол имало и гонг на кој се давало знак за тревога.

## Преданија

Се верува дека мостот го градел мајстор Коце, кој кога поминал да го види местото каде што ќе се гради мостот, поминала ќерката на бегот, сопственик на Саат-кулата во Кратово, на која тој ѝ фрлил мерак. Мајсторот ја запрашал дали ако го изгради мостот ќе го земе за момче, на што девојката одговорила дека нејзините нема да ја дадат за христијанин.

Преданието понатаму вели дека младиот мајстор Коце се заветил дека неговите очи и неговата уста секогаш ќе гледаат кон убавата Турчинка кога ќе се појави на балконот на кулата. И ако се погледне мостот, навистина има изглед на „уста и очи“, кои добро се гледаат од самата Саат-кула.

За мостот, односно за самото негово име, постои уште едно предание. Мостот некогаш ги поврзувал Кожарското и Султан Мурат Мелеси-маалото, поради што Турците не дозволувале преку него и во маалото да се пренесуваат прасиња и свињи, кои на пазар ги носеле жителите на Горно Кратово, Нежилово и други места, поради што го добил името „Свински мост“. Според друго предание, пак, мостот се поврзува со семејството Змичевци, поради што бил наречен и „Змиски мост“. Воедно, името „Јоркширски мост“ го добил по расата свињи „јоркшир“. Името „Тртев мост“ го добило по семејството Тртеви, кои го поседувале мостот исто така.

## Галерија


Податотека:Плоча на Јокширски мост.JPG|Плоча со името на мостот
Податотека:Јокширски мост и куќа со традиционална градба во Кратово.JPG|Поглед на мостот
Податотека:Јокширски мост.JPG|Мостот при неговиот крај
Податотека:Мост, традиционална градба и една од кулите во градот Кратово 1.JPG|Мостот погледнат заедно со Саат-кулата во Кратово


## Наводи

## Надворешни врски

Категорија:Знаменитости во Кратово
Категорија:Мостови во Кратово
Категорија:Камени мостови
Дуди Ханум џамија

**Дуди Ханум џамија**, или **Џамија „Дуди Ханум“**, ― муслимански храм кој се наоѓа во Кочани, Македонија. Џамијата се наоѓа во составот на Штипското муфтиство. Џамијата е посветена на Дуди Ханум, која дала средства за изградба на џамијата.

## Историја
Првичното минаре што по едно големо невреме, се срушило до половина.
 
Во текот на 2014 година било од темел срушено првичното минаре на џамијата. Таква одлука донел џамискиот одбор откако било утврдено дека тоа е оштетено и постои можност од рушење. По ова, започнало дарување за изградба на ново минаре.

## Галерија


Дуди Ханум џамија 01.jpg|Поглед од југозапад
Дуди Ханум џамија 02.jpg|Поглед од запад
Дуди Ханум џамија 04.jpg|Новото минаре
Дуди Ханум џамија 03.jpg
Дуди Ханум џамија 05.jpg|Шадрванот


## Наводи

## Надворешни врски

Категорија:Џамии во Кочани
Категорија:Џамии во Штипското муфтиство
Сефер Баба џамија – Виница

**Сефер Баба џамија ** е муслимански храм кој се наоѓа во Виница, Македонија. Џамијата се наоѓа во составот на Штипското муфтиство.

Категорија:Џамии во Виница
Категорија:Џамии во Штипското муфтиство
Мануел Валс

**Мануел Валс** (француски: Manuel Valls), роден во Барселона на 13 август 1962 година, е француски политичар, член на Социјалистичката партија и од 31 март 2014 година е претседател на француската влада. На 25 август 2014 година му поднел оставка на својата влада на францускиот претседател Франсоа Оланд (François Hollande), а на негово барање на 26 август 2014 година формирал нова влада.

## Кратка биографија
Мануел Валс е син на шпански сликар и швајцарска глумица. Во Париз завршил студии по историја и од 1982 година е француски државјанин. Татко е на четири деца и е во втор брак со виолинистката Ан Гравоан (Anne Gravoin).

## Политичка кариера
Член е на Социјалистичката партија од 1980 година, советник на премиерот Мишел Рокар (Michel Rocard) од 1988 до 1991 година, а учествувал и во организацијата на Зимските олимписки игри во Албервил. Од 1997 до 2002 година бил советник на премиерот Лионел Жоспен (Lionel Jospin) за комуникација и односи со јавноста, а потоа истовремено ги исполнувал функциите на член на Националното собрание и градоначалник на Еври (Evry), гратче во околината на Париз. Во 2011 година Мануел Валс учествувал на внатрепартиските избори на француската Социјалистичка партија на кои се бирал кандидат од оваа партија за претседателските избори во 2012 година. Откако испаднал во првиот круг, својата поддршка му ја дал на Франсоа Оланд, кој, откога бил избран, го задолжил за комуникација со медиумите во својата изборна кампања. На 16 септември 2012 година претседателот Оланд го именувал за министер за внатрешни работи во владата на Жан-Марк Еро (Jean-Marc Ayrault). На 31 март 2014 година претседателот Оланд го именувал за премиер.

## Наводи

## Надворешни врски
* Влада на Република Франција

Категорија:Француски политичари
Категорија:Премиери на Франција
Категорија:Велеофицери на Легијата на честа
Категорија:Луѓе од Барселона
Категорија:Живи луѓе
Категорија:Родени во 1962 година
Интернаут

**Интернаут** - корисник на интернет-мрежата.

## Потекло на поимот
Терминот **интернаут** е неологизам, кованица од зборот „*[[интернет]]*“ и наставката „*наут*“ (навигатор, пловец).

Значи, тој означува лице кое користи пребарувач за да посети мрежни места и, дополнително, секое лице кое користи информатичка апликација која му овозможува да добие информации на интернет, или да оствари активност со други лица: електронска пошта, чет, пренос на податотеки, форуми за дискусија, итн.

**Мобинаут** е корисник на интернет на мобилен телефон.

## Социолошко влијание
Социолошките анализи на типовите на интернаути и начините на кои го користат интернетот се сè побројни. Особено се зборува за предмет на користењето, „интернет-култура“ или киберкултура. Бројни дебати се одвиваат на позитивните и негативните аспекти за поединците  во општеството.

## Број на корисници и нивна географска распределба
Бројот на интернаути брзо расте: 
* Во **[[2003]] година**; 800 милиони, Азија - 256 милиони, Европа - 224 милиони и Северна Америка - 223 милиони. 
* На крајот на 2007 година: 1,319 милијарди (Африка - 44 милиони, Азија - 510, Европа - 348, Среден Исток - 33, Северна Америка - 238, Јужна Америка - 126, Австралија и Океанија - 19). 
* **На крајот на 2008 година**, бројот на интернаути е проценет меѓу 1 и 1,5 милијарди.. Азија – од 416 до 650 милиони, Европа – од 282 до 390 милиони и Северна Америка – 185 до 246 милиони.
* Проценето е дека во **2009 година** имало 1,6 милијарди интернаути (со поврзани околу 422 милиони домаќинства, односно секое петто домаќинство било поврзано на интернет на крајот на 2009 година).
* Во **2011 година** МУТ (Меѓународна унија за телекомуникации) објавува дека бројот на интернаути во 2010 години поминал 2 милијарди...

Генерално се смета дека процентот на интернаути во однос на населението е критериум, индикатор на економскиот развој. Се зборува за дигитален јаз за големите диспаритети поврзани со географските зони или социо-економски категории.

## Личност на годината според Тајм магазин
На 18 декември 2006 година, Тајм магазин ги избра интернаутите како личност на годината за 2006 година. Од своето основање во 1926 година, тоа било осми пат да не биде избрана конкретна заслужна личност, туку група на лица. На овој начин американскиот магазин сакаше да им оддаде почест на бројните анонимни интернаути кои ја презедоа контролата на информациите на веб благодарение на апликациите Web 2.0.

## Поврзано
### Внатрешни врски
* Семрежје

### Надворешни врски
* ИКТ податоци 2014   (МУТ)

## Наводи

Категорија:Семрежје
Категорија:Информатичко општество
Категорија:Неологизми
Категорија:Зборови што ги нема во ТРМЈ
Астат

**Астат** (At, лат. astatium) — халоген елемент. Името на елементот потекнува од грчкиот збор astatos што всушност значи непостојан.

## Извори


Категорија:Хемиски елементи
Категорија:Халогени
Категорија:Металоиди
Категорија:Вештачки елементи
Категорија:Зборови што ги нема во ТРМЈ
Орљава

**Орљава** е река во Славонија, источна Хрватска. Реката е долга 89 километри и е лева притока на Сава.

Орљава извира на надморска височина од преку 800 метри во шумско-планинските предели на Псуњ, јужно од селото Бучје. Во реката се влеваат сите планински потоци кои извираат во планините Папук и Пожешка гора. Во близина на Средње Село реката врти југоисточно, а покрај Плетерница ја прима притоката Лонџа која извира на планината Крндија, и го продолжува својот тек јужно помеѓу Пожешка гора и Диљ. Орљава се влева во Сава во близина на Славонски Кобаш.

На Орљава има голем број на водопади, особено во нејзиниот горен тек. Реката исто така е богата со риби и е погодна за риболов.

Категорија:Реки во Хрватска
Категорија:Савски слив
Категорија:Славонија
Категорија:Притоки на Сава
Велидио

**Велидио** или **Јоанис Велидис** ( или *Βελλίδειο*) е најголемиот конгресен центар во Солун, со 2400 места. Се наоѓа на улица „Леофос Страту“ број 3. Наречен е според Јоанис Велидис, грчки новинар и издавач.

Велидио има пет простории, помошни простории и рецепција со најсовремена опрема. Во целиот простор има клима уреди и најнови аудиовизуелни уреди. Има можност да организира три настани истовремено. Поседува градина со капацитет да угости илјада души, како и подземна гаража за 430 автомобили. Работи во текот на целата година.

## Наводи

Категорија:Згради и градби во Солун
Список на реки во Хрватска

Ова е **список на реки во [[Хрватска]]**.

## Реки подолги од 50 километри во Хрватска

## Реки пократки од 50 километри во Хрватска

## Поврзано
*Географија на Хрватска

## Извори
* 
* 
* 

*
Категорија:Списоци на реки